Zombi kompyuter
Zombi kompyuter — bu kompyuter virusi, kompyuter qurti yoki troyan oti dasturi orqali xaker tomonidan buzilgan va uning masofaviy boshqaruvi ostida zararli vazifalarni bajarish uchun ishlatilishi mumkin boʻlgan Internet bilan aloqaga ega kompyuter. Zombi kompyuterlar koʻpincha xaker tomonidan boshqariladigan botnetga birgalikda muvofiqlashtiriladi va elektron pochta spamlarini tarqatish va veb-serverlarga nisbatan tarqatilgan xizmat koʻrsatishni rad etish hujumlarini (DDoS hujumlarini) boshlash kabi harakatlar uchun ishlatiladi. Aksariyat qurbonlar kompyuterlari zombi boʻlib qolganidan bexabar boʻlishadi. Bu kontseptsiya Gaitilik Vudu (Haitian Voodoo) folkloridagi zombiga oʻxshaydi. Zombi sehrgar tomonidan afsun orqali tiriltirilgan va sehrgarning buyrugʻiga qul boʻlgan, oʻz xohish-irodasiga ega boʻlmagan murdaga ishora qiladi. Bir nechta botnet mashinalari tomonidan muvofiqlashtirilgan DDoS hujumi, shuningdek, fantastik zombi filmlarida tasvirlanganidek, „zombi toʻdasi hujumi“ ga oʻxshaydi.